  Виталий Пронин Туннэ, 18-тӥ куарусёнэ, Удмурт Элькунысь Кун Кенешлэн куатетӥ ӧтчамезлэн нырысетӥ сессиезлэн  кенешонэз ортчиз. Со сӥземын вал  Удмурт Элькунлэн  тӧроезлэн ужоскетаз (должностяз) пыремлы. Александр Владимирович Удмуртия понна вань кужымзэ сётыса ужан сярысь ӟуч но удмурт кылын присяга кутӥз. «Мон понна та уж – быдэс улонэлэн ужез. Улонысьтым выль бадӟым вамыш, бадӟым кыл кутон. Мон тыршо вань сюлмысьтым».Элькунысьтымы Быръёнъя валтӥсь комиссилэн тӧроез Виктор Кушко туэ 10-тӥ куарусёнэ Удмуртилы тӧро быръёнъя йылпумъянъёс лэсьтӥз. Озьы вить кандидат пӧлысь тужгес трос куара люкаса (322 сюрс 305 - 78,16 процент), вормиз Александр Бречалов.Ужоскетэ пырон ужрад (инагурация) Ижкарысь операя но балетъя театрын ортчиз. Отчы пыриськиз Россилэн президентэзлэн Приволжск округъя оскем муртэз Михаил Бабич, выль быръем депутатъёс, шаерысьтымы бадӟым кивалтӥсьёс,  дано муртъёс  но ӧтем куноос.Александр Владимирович Удмуртия понна вань кужымзэ сётыса ужан сярысь ӟуч но удмурт кылын присяга кутӥз. «Мон понна та уж – быдэс улонэлэн ужез. Улонысьтым выль бадӟым вамыш, бадӟым кыл кутон. Мон тыршо вань сюлмысьтым».Выль тӧро тау кариз  быръёнэ пыриськем адямиослы, нош выль депутатъёслы вазиськиз: ойдолэ ум вунэтэ  бырйисьёс азьын сётэм кылмес, тыршом зэмлыко но ӟеч.Сӥё-дано ужрадэз шаермылы сӥзем кырӟанъёсын шулдыртӥзы  элькунысьтымы артистъёс.Нырысетӥ сессия аслаз ужаз вис кариз.Зинаида Рябинина Туспуктэм: udmurt.ru  